《梁非馨归至行在因赠》
明代·陈子升

一片南云对转蓬，五噫歌歇见梁鸿。气凌燕筑高秋外，悲满秦淮细雨中。

廿载风流羞结客，几时天下罢从戎。乡关信尔游踪近，桂树南山有小丛。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。